Å ta i bruk teknikker for spillifisering innebærer å få eksisterende oppgaver til å oppleves mer som et spill. Metoder for dette kan være å legge til en gradvis stigende vanskelighetsgrad, knytte sammen oppgaver med en samlet fortelling (narrasjon) og begynne oppgaveløsningen med en forklaring eller et introduksjonskurs. Deltakeren kan gis valgmuligheter ved å la vedkommende bygge en karakter ved start eller i løpet av prosessen.